Taloushallinnon uusi versio (2025.11.3) julkaistu!

JULKAISUSSA OSAKEYHTIÖN JA OSUUSKUNNAN VEROILMOITUS 2025, UUSIA TILEJÄ, PALKKALAJEJA JA RAPORTTEJA SEKÄ MUITA UUSIA OMINAISUUKSIA

Tässä on kerrottu pääkohdat version 2025.11.3 julkaisusta. Tarkemmin päivityksestä on kerrottu ohjelman lue minut-tiedotteessa, josta löydät myös aiemman päivityksen uudet ominaisuudet ja muutokset. *ylävalikko: ohje -> lue minut -tiedote.

Ohjelman päivittäminen

SaaS-versio päivittyy aina automaattisesti uusimpaan versioon.

Työpöytäversion käyttäjä: Suosittelemme, että ohjelma päivitettäisiin aina mahdollisimman pian uusimpaan versioon julkaisun jälkeen.

Hyödynnä myös ohjelman ohjesivustoa, josta löydät ohjelman ohjeiden lisäksi esimerkiksi kirjausohjeita. https://support.suonentieto.fi/taloushallinto/ Tietyn ikkunan täsmäohje avautuu F1-näppäimellä.

WS-PANKKIYHTEYSKANAVAN KÄYTTÖ:
PANKKIAINEISTOJEN NOUTOA JA HYLÄTTYJEN MAKSUJEN KÄSITTELYÄ MUUTETTU

Ostoreskontran ja palkanlaskennan pankkiaineistojen noutoa WS-pankkiyhteyskanavasta on osittain automatisoitu ja hylättyjen maksujen palautteiden (RJCT) käsittelyä on muutettu.

Toiminto, kun pankkivarmenteen tyyppi on Yrityskohtainen varmenne: Pankkiaineistojen nouto käynnistyy automaattisesti heti sen jälkeen, kun maksuaineisto on lähetetty WS-kanavaan. Jos nouto tuo uusia maksuaineistopalautteita tai havaitaan aiemmin noudettuja, käsittelemättömiä palautteita, ohjelma avaa Maksuaineistopalautteiden käsittely -ikkunan.

Toiminto, kun pankkivarmenteen tyyppi on Aineistonhoitajan varmenne:
Jos ostoreskontrassa tai palkanlaskennassa on aiemmin noudettuja, käsittelemättömiä palautteita, ohjelma avaa Maksuaineistopalautteiden käsittelyikkunan heti sen jälkeen, kun maksuaineisto on lähetetty. Pankkiaineiston nouto ei käynnisty automaattisesti.

Hylätty-palaute ja kirjanpitoon siirretyt suoritukset:
Jos Hylätty-palaute (RJCT) kohdistuu suoritukseen, joka on jo siirretty kirjanpitoon, ohjelma ei enää automaattisesti poista sitä ostolaskulta tai palkalta. Käyttäjän tulee tarkistaa hylättyjen maksujen tilanne ja tehdä tarvittavat toimenpiteet.

Hylätty-palaute ja kirjanpitoon siirtämättömät suoritukset:

Suoritukset, joita ei ole siirretty kirjanpitoon, poistetaan edelleen palkalta tai ostolaskulta. Maksuaineistopalautteetraportilla on eritelty omiin osioihinsa poistetut ja poistamattomat suoritukset.

Nettiohje Maksuaineistopalautteiden tarkastaminen ja kohdistaminen

KIRJANPITO:
OSAKEYHTIÖIDEN JA OSUUSKUNTIEN VUODEN 2025 TULOVEROLOMAKKEET JA SÄHKÖINEN ILMOITTAMINEN

Pääverolomake 6B, liitelomakkeet 62, 7M, 7A, 8A, 18 sekä maatalouden energia-veron palautus (EVPH) ja Tilastolomake oy-muotoisille maatalouksille. Liitelomakkeen 7M eläke- ja henkilösivukulua koskevien kirjaustilien verolomakeohjauksia on muutettu niin, että sivukulujen tilien saldot ohjautuvat omaan verokohtaansa 7M/447. Aiemmin ne ohjautuivat samaan verokohtaan kuin Palkat ja palkkiot (7M/225). Muutos on verovuodella 2025.

Maatalouden tilikarttaan (tilikarttamalli 1) on lisätty uusia työntekijöiden sivukuluja koskevia tilejä.
Tilien voimassaolon alku 1.1.2025.

5041 Maatalouden TyEL-maksut

5061 Maatalouden työntekijäin työttömyysvakuutusmaksut

5062 Maatalouden työttömyysvakuutusmaksut

Maitotiliaineistojen käsittelyyn on lisätty mahdollisuus tuoda tositteelle valitut ryhmät rivikohtaisesti eriteltynä. Lue lisää nettiohjeesta: Maitotilitapahtumien luku tositteiksi.

Tulostevalikoiman raporttiin Tiliote valituista tileistä on lisätty mahdollisuus tallentaa erilaisia raporttimalleja. Ohjeet mallien lisäykseen löydät täältä: Tilikohtaiset raportit

LASKUTUS:
LASKUTUKSEN KIRJANPITOSIIRTOON LISÄTTY UUSI SIIRTOTAPA
– LASKUITTAIN JA TILEITTÄIN

Tällä siirtotavalla kirjanpitoon syntyy tosite laskukohtaisesti. Tositteen kirjausriville lasketaan yhteen ne laskurivit, joiden tuotteilla on sama myyntitili. Lue lisää nettiohjeesta: Laskutuksen kirjanpitosiirto laskuittain ja tileittäin

Tulostevalikoiman raportteihin on lisätty uusia tulostusvalintoja. Varaston arvo -raportin voi nyt tulostaa tietyn päivämäärän tiedoilla.

Avoimet laskut -raportin voi tulostaa myös verottomin arvoin. ”Tulosta veroton summa” -valinta on näkyvissä, kun kirjaustapa on suoriteperusteinen. Raportin voi tulostaa myös vaakatulosteena, jota on kätevämpi käsitellä esimerkiksi xlsx-muotoon tallennettuna.

PALKANLASKENTA:
UUDET PALKKALAJIT 3265 ja 3626

Palkanlaskentaan on lisätty kaksi uutta palkkalajia polkupyöräedun ja työsuhdematkalippuedun käsittelyyn, kun etu annetaan työntekijän rahapalkkaa alentamalla.

3625 Työsuhdematkalipun verovapaa osuus osana palkkaa

3626 Polkupyöräedun verovapaa osuus osana palkkaa

Tulorekisterin ohjeessa on esimerkkejä erilaisista tavoista antaa luontoisetuja ja niiden ilmoittamisesta tulorekisteriin: Tietojen ilmoittaminen tulorekisteriin: Luontoisedut ja kustannusten korvaukset (vero.fi)

Kustannuspaikkajaon käyttöä palkankirjausriveillä on laajennettu. Kustannuspaikkoja voi nyt valita myös 5000- ja 8000-sarjan palkkalajeille Vähennykset ja kulukorvaukset -välilehdellä.

Verkkopalkkojen lähetykseen Sanomanvälityspalvelu Apixin kautta on lisätty valinta liitteiden lähettämisestä. ”Lähetä palkan liitteet” -valinta on näkyvissä ohjaustietojen Palkan kirjausosiossa, kun yrityksen yhteysasetuksiin on tallennettu Apix-tunnukset. Oletusarvona on liitteiden lähettäminen (rasti valintaruudussa).

OSTORESKONTRA
– S-Business-korttien verkkolaskuaineistot tiliöintiehdotusten kera

Ostoreskontraan voi nyt tuoda S-Business-korttien verkkolaskuaineistot tiliöintiehdotusten kera. Tiliöintiehdotukset otetaan ensin käyttöön S-Business Manager -palvelussa. Sen jälkeen palvelussa valitut tuoteryhmien tiliöinnit ja kustannuspaikat tallentuvat verkkolaskuaineistoihin ja tulevat valmiina tiliöinteinä ostolaskuille.

Lue lisää käyttöönotosta ja ostoreskontran käsittelysäännöistä nettiohjeesta:
S-Business-verkkolaskujen automaattitiliöinti

Ostoreskontran päänäkymästä löytyy nyt uusi hakutapa, jolla voi hakea ostolaskuja laskun seliteriveillä olevien sanojen avulla. Tutustu uuteen toimintoon ohjeen Ostoreskontran päänäkymä Suotimet ja hakutavat -kohdassa.

Avoimet ostolaskut -raportin tulostusasetuksiin on lisätty valinta, jolla raportin voi tulostaa myös verottomin arvoin. ”Tulosta veroton summa” -valinta on näkyvissä, kun kirjaustapa on suoriteperusteinen. Raportin voi tulostaa myös vaakatulosteena, jota on kätevämpi käsitellä esimerkiksi xlsx-muotoon tallennettuna.

TUNNISTEIDEN (TAGIT) KÄYTTÖÄ ON LAAJENNETTU

Nyt tunnisteita voi lisätä Yrityksen valinta -näkymän lisäksi myös palkanlaskennan, laskutuksen ja ostoreskontran päänäytön riveille. Miten tunnisteita käytetään, on kuvattu nettiohjeissa:

Tunnisteet palkanlaskennassa

Tunnisteet laskutuksessa

Tunnisteet ostoreskontrassa

Tunnisteet Yrityksen valinta -ikkunassa

JULKAISUN SAAS-PALVELUA KOSKEVIA OMINAISUUKSIA

ALISOPIMUKSELLA OLEVAN KÄYTTÄJÄTUNNUKSEN LAKKAUTTAMINEN – UUTTA: AJANKOHDAN VALINTA
Alisopimustilausten hallinnointiin on aiemmin lisätty toiminnallisuus, jolla pääkäyttäjä (Admin) voi lakkauttaa alisopimuksella olevia käyttäjätunnuksia. Toimintoon on lisätty päättymistiedon valinta: Käyttäjätunnuksen voi lakkauttaa joko tilausjakson loppuun tai valittuna päivämääränä.

Ohje: Tutustu toiminnallisuuteen nettiohjeessa SaaS-alisopimustilauksien tekeminen

Nouda käyttäjätiedot -toiminnolla voi hakea vahvistetut käyttäjätiedot alisopimushallintaan. Jos käyttäjätunnus on lakkautettu, käyttäjän tiedot poistuvat Alisopimustilaus-ikkunasta. Alisopimustilausten hallinnoinnin kautta ilmoitetut muutokset astuvat voimaan ja palautuvat alisopimushallintaan, kun myynti on ne käsitellyt. Alisopimuksien tilauksia ja muutoksia koskevat raportit tallentuvat yrityksen Dokumentit-kansioon. Lue tarkempia ohjeita alisopimustilausten hallinnoinnista.

Suonentiedon räätälöidyt koulutukset

Kaipaatko juuri sinun tai tilitoimistosi tarpeisiisi räätälöityä yksilöllistä ohjelmistokoulutusta? Voit hankkia koulutusta koko ohjelmiston käyttöönottoon tai yksittäisen toiminnallisuuden opetteluun. Maksullista koulutusta järjestetään sekä taloushallinnon että viljelysuunnittelu- ja lohkokirjanpito-ohjelman käyttöön.

Koulutuskokonaisuus määritellään täysin asiakkaan toiveiden mukaisesti. Kokonaisuus voi sisältää opastusta esim. verolomakkeiden täyttöön, maksuliikenneasioihin tai konekielisten tiliotteiden käsittelyyn liittyen.

Kysy lisää myynnistä puh. 017-264 2642 tai sähköpostitse: myynti@suonentieto.fi / koulutus@suonentieto.fi